Ammud n tmucuha n lxelq i ɣ-yecban, ad d iḍer ad iɛic gar-aneɣ, ma d lxelq i ɣ-yexḍan, a t-ibeɛɛed Rebbi fell-aɣ.  Tenḍeq-d deg teɛrict, tenna-asen:  D lɛebd am kunwi neɣ xir.  - Aɣenta ḍer-d ɣer da. I s-nnan. - Ɛahdet-iyi ! I sen-d-tenna. - Nɛuhed-ikem, ncubek-ikem, am kem am yiwen seg-neɣ. T ḍer-d teqqim gar-asen, ttmeslayen, nnan-as : - Ma tebɣi ḍ ad teqqimeḍ qqim, a ɣtberrezḍ, a ɣ-tqeddecḍD acu kan, nesɛa tamcict tesɛa ibiw, ḥader a s-t-id-t ḍeggerḍ neɣ a t-id-tɣeẓẓeḍ. Teqbel ad teqqim. Almi d yiwen wass, tebrez-d, tezwi usawen, tenneḍ-d, tufa ibiw-nni deffir ukufi; teɣra-as i temcict-nni ur d-tussi ara, tɛedda tɣeẓẓa-t. Kra n cwiṭ kan tusa-d temcict-nni, teqqar-as :  Ibiw-iw ma ulac ad becceɣ lkanun, ibiw-iw ma ulac ad becceɣ lkanun!  T enna-as teqcict-nni : - A kemd-fkeɣ rrubuɛ. - Ibiw-iw! - A kem-d-fkeɣ lgelba. - Ibiw-iw ! - Tebɣiḍ ad tbecceḍ lkanun becc-it! Tekker tbecc-asdeg lkanun. Mi id-yewweḍ luqet ad tger taccuyt, ur tufi ara s wacu ara tecɛel times. Teffeɣ ɣer berra, tefka tiṭ-is ɣef lebɛid, teẓra dexxan yettali-d deg yiwen n ccfer truḥ ad d-tawi asafu s wacu ara tecɛel, ziɣen win d axxam n belḥaret. Teɣra seg yimi n tebburt : - Tella tmes niɣ ulac ? - Tirigliwin ? I s-d-yenna bel ḥaret-nni. - Nniɣ-ak ma tella tmes ? - Iɣunam ? Netta yella yettheyyi-d aseffud.